EERSTE AFRIKAANSE VOLKSLIED
Die eerste Afrikaanse Volkslied is met hart en siel opgestel. Geskryf deur A Pannevis en op 7 Julie 1875 gepubliseer. Op versoek is dit deur C P Hoogenhout, D F du Toit en S J du Toit "verbeter", en op 15 Januarie 1876 in die eerste uitgawe van Die Afrikaanse Patriot geplaas. Dit was te verwelkom, maar is nooit amptelik goedgekeur nie, waarskynlik omdat die taal nog aan die ontwikkel was. Net soos in die geval van ander aanvanklike uitvindings en geskrifte was dit baanbrekerswerk wat die denke van die destydse taalkundiges en patriotte weerspieël. W J van Gorkom het die lied getoonset. Hy was direkteur van onderwys in die Z A R.
Met die lied is gepoog en daarin geslaag om geestesvoedsel aan Afrikaners te voorsien en hulle op te wek tot eerbied vir hulle taal en volkstrots. Aan die wêreld is gewys dat Afrikaans 'n skryftaal is waarmee enige gedagtes uitgedruk kan word.
Hierdie lied begin met vaderlandliefde, en gaan in die tweede vers oor tot die taal, daarna na wetsorde binne 'n volk, regte van 'n volk, volkslewe en 'n volk se geloof. Dit weerspieël duidelik die beginsel van die Afrikaner en selfregerende volke dat elke volk afsonderlik sonder afsondering van die ander te onderskei is met hulle eie aard en leefwyse. Die weergawe hieronder is soos dit na hedendaagse Afrikaans omgesit is.
Want al die nasies het één GOD,
Hy reël ieder volk se lot;
Wie dit verag sal sy straf dra.